text: কাপাসিয়ার বরুনে স্বামীর দায়ের কোপে স্ত্রী খুন | Biggapon Channel
  জুন ১৪, ২০১৭ জুন ১৬, ২০১৭ বিজ্ঞাপন চ্যানেল
  কাপাসিয়া (গাজীপুর) প্রতিনিধি: গাজীপুরের কাপাসিয়ায় স্বামীর ধারালো দায়ের কোপে স্ত্রী নিহত হয়েছেন। নিহত গৃহবধুর নাম আছিয়া ওরফে আসমা(৪৫)।উপজেলার বরুন গ্রামের লম্পট মোতাহার হোসেনের স্ত্রী তিনি।
  নিহত আসমা বেগমের চারটি সন্তান রয়েছে। এ ঘটনার পর বুধবার রাত ২টার দিকে কালিগঞ্জ উপজেলার আওড়াখালি বাজার থেকে এসআই হেলাল উদ্দিন ঘাতক স্বামী মোতাহার হোসেনকে গ্রেফতার করে।কাপাসিয়া থানা সূত্র বিষয়টি নিশ্চিত করেছেন।
  কাপাসিয়া থানার অফিসার ইনচার্জ(ওসি) মোহাম্মদ আবু বকর সিদ্দিক বিজ্ঞাপন চ্যানেলকে জানান, বুধবার(১৪ জুন) দুপুরে কাপাসিয়া উপজেলার বরুন গ্রামে পারিবারিক কলহের জের ধরে মোতাহার হোসেন তার স্ত্রীকে ধারালো দা দিয়ে এলোপাথারিভাবে কোপায়। গুরুতর আহত অবস্থায় তাকে গাজীপুর শহীদ তাজউদ্দীন আহমদ মেডিকেল কলেজ হাসপাতালে নেয়া হলে সেখানে চিকিৎসাধীন অবস্থায় তার মৃত্যু হয়। এ ঘটনায় থানায় হত্যা মামলা রুজু হয়েছে বলে জানান ওসি।